[{"text_idx": "#000002", "text": "IV Internacia mars\u0302o por libero de minoritatoj kaj popoloj subpremataj"}, {"text_idx": "#000003", "text": "Restau\u0306rigita lingva justeco en Eu\u0306ropo"}, {"text_idx": "#000005", "text": "Eu\u0306ropa Komisiono diskriminacias junularajn asociojn lau\u0306 la lingvo"}, {"text_idx": "#000007", "text": "La Asocio de liberala inspiro Societa\u0300 Libera (Libera Societo), sendependa kaj senpartia, jam de longe adresas sian agadon al iniciatoj kies celo estas defendi la principon de Libereco difinita kiel individua rajto kaj memdecido de la popoloj."}, {"text_idx": "#000008", "text": "Societo Libera, kohere kun sia koncepto de liberalismo kiu agnoskas superregadon kaj centrecon al la Homo kaj ties naturaj rajtoj, ekde tri jaroj iniciatas la Internacian Mars\u0302on por la Libereco, silentan manifestacion kiu volas mobilizi la publikan opinion por defendi la liberecon de la popoloj birma, tibeta kaj ugura kaj por vidigi pli bone la strec\u0302ojn de tiuj kiuj, en la mondo, batalas por libereco."}, {"text_idx": "#000009", "text": "Konsiderante la mondan malplibonig\u0302on de la situacio de la lingvaj rajtoj, g\u0302i opinias, ke ne plu sufic\u0302as esprimi g\u0302eneralan solidarecon kaj manifestacii aparte kaj por unuopaj temoj."}, {"text_idx": "#000010", "text": "En Eu\u0306ropo, estas tempo ke konsciaj homoj plenigu la placojn. Venis tempo por ke Okcidento vekig\u0302u kaj mobilizu konkrete intereson kaj konsciencojn pri vivkondic\u0302oj de centmilionoj da homoj. Estas tempo por ke Eu\u0306ropo kaj aliaj supernaciaj organizaj\u0302oj estu instigataj agi por defendi minoritatojn, inkluzive la kristanan."}, {"text_idx": "#000012", "text": "Per tiuj intencoj Societo Libera vokas la popolojn de Eu\u0306ropo, la komunumojn de la Minoritatoj kaj de la subpremitaj Popoloj kaj informorganojn por ke el Berlino, Parizo kaj Romo ekiru vasta kaj unueca movado de mobilizo, kiu kapablos komprenigi ke defendi la Homajn Rajtojn havas internacian prioritaton."}]